**Pilonul I. Tranziție verde**

## **Componenta I.1 Energie**

|  |
| --- |
| **Obiectiv**: Asigurarea tranziției verzi și a digitalizării sectorului energetic prin promovarea producției de energie electrică din surse regenerabile, a eficienței energetice și a tehnologiilor viitorului  **Reforme:**  Reforma 1: Reforma pieței de energie electrică, prin înlocuirea cărbunelui din mixul energetic și susținerea unui cadru legislativ și de reglementare stimulativ pentru investițiile private în producția de electricitate din surse regenerabile  Reforma 2: Dezvoltarea unui cadru legislativ și de reglementare favorabil tehnologiilor viitorului, în special hidrogen și soluții de stocare  Reforma 3: Îmbunătățirea guvernanței corporative a companiilor de stat din sector  Reforma 4: Reducerea intensității energetice a economiei prin dezvoltarea unui mecanism sustenabil de stimulare a eficienței energetice în industrie  Reforma 5: Creșterea competitivității și decarbonizarea sectorului de încălzire - răcire  Reforma 6: Decarbonizarea sectorului de transporturi prin investiții în infrastructură de transport electric și crearea de stimulente pentru transportului verde  **Investitii:**  Investiția 1: Digitalizarea și tranziția către surse regenerabile de energie atât a consumurilor proprii ale operatorilor din rețea și altor operatori critici, cât și investiții în noi capacități pentru producția de electricitate din surse regenerabile  Investiția 2: Infrastructura de distribuție de gaz natural în combinație cu hidrogen  Investiția 3: Proiecte demonstrative integrate în domeniul hidrogenului verde, cercetare-dezvoltare în domeniu și facilitarea IPCEI  Investiția 4: Lanț industrial de producție și/sau reciclare a bateriilor, a celulelor și panourilor fotovoltaice (inclusiv echipamente auxiliare) și cercetare-dezvoltare în domeniu.  Investiția 5: Schemă de stimulare a eficienței energetice în industrie  Investiția 6: Infrastructură încărcare vehicule electrice  Buget: 1.623.500.000 EUR |

## 

## **Provocări și obiective**

1. Provocări

În contextul eforturilor politice de susținere a investițiile în producția de energie din surse regenerabile și datorită transformărilor structurale din economii către sectoare de producție și servicii cu intensitate energetică mai scăzută, România se află pe traiectoria corectă pentru îndeplinirea țintelor energie – climă pentru 2020. Comisia Europeană avertizează însă că, în contextul politicilor actuale, țintele de energie regenerabilă, reducere de emisii și eficiență energetică pentru 2030 sunt provocatoare, chiar și în contextual unor ambiții de politici și programe, conform variantei nerevizuite a Planului Național Energie Climă, care necesită investiții în sectorul energetic de 22 de miliarde EUR în perioada 2021-2030.

Din 1990 intensitatea energetică în România a continuat să fie pe o pantă descedendentă, dar continuă să fie mai ridicată decât media europeană cu aproape 40%, în ciuda unei rate anuale de reducere a intensității energetice, în perioada 2005 – 2017, printre cele mai mari din Uniunea Europeană. Deși există indicii cu privire la decuplarea dintre creșterea economică și consumul de energie, se preconizează că cererea de energie va crește, ceea ce va fi factorul determinant pentru canalizarea a peste 80% din investițiile necesare în sector.

O altă provocare cu care se confruntă România o reprezintă blocajul cu existent pe piața energiei electrice din surse regenerabile. Din 2016 până în 2019 proporția de energie regenerabilă din consumul final brut de energie a stagnat și de-a lungul anului 2019 a avut chiar o traiectorie descendentă, spre deosebire de tendința europeană, care a fost pe o puternică pantă ascendentă în ultimii ani. Chiar și asa, proporția de surse regenerabile din consumul final brut era în 2019 de 24,3%, cu aproximativ 30% peste media europeană. Cea mai mare parte a investițiilor în producția de energie din surse regenerabile au fost realizate la costuri semnificative datorate tehnologiei încă în dezvoltare la cel moment, costuri susținute printr-o schemă support cu impact semnificativ asupra costului final al energiei, suportat de către consumatori finali. Una din provocările principale cu care se confruntă industria de energie regenerabilă și unul din motivele pentru care investițiile în acest sector întârzie, o reprezintă, nu atât lipsa unei scheme de suport care a fost apreciată de Comisia Europeană în Raportul privind Semestrul European din 2020 ca “oferind sprijin pentru promovarea energiei din surse regenerabile în mod durabil”, cât mai ales gradul ridicat de uzură fizică și morală a echipamentelor rețelei de transmisie. Această provocare are consecințe negative asupra siguranței aprovizionării cu energie a populației, asupra costurilor cu transmisia, eficienței energetice din acest segment de piață și asupra mediului. De altfel, precaritatea infrastructurii de transport de energie electrică este menționată și în Rapoartele de Țară din 2019 și 2020. Lipsa de investiții adecvate în ceea ce privește infrastructura de transport de energie electrică se remarcă, de altfel, și în ceea ce privește lipsa liniilor de interconexiune de energie electrică. După cum se notează în raportul privind Semestrul European din 2020, gradul de conectare al României se menține sub media Uniunii Europene și România nu a înregistrat progrese în ceea ce privește dezvoltarea de noi linii de interconexiune de energie electrică. În 2017, nivelul de interconectivitate a rețelelor de energie electrică a fost de 7 %, sub obiectivul de 10 % prevăzut pentru 2020.

Totodată, conform unei analize a adecvanței sistemului energetic national, s-a constatat un deficit important de putere instalată pentru satisfacerea indicatorilor de adecvanță impuși de ENTSO-E.

Aceste lucruri duc, printre altele, la costuri ridicate cu energia electrică la nivel național. În a doua jumătate a anului 2020, România a înregistrat prețuri la energie electrică pentru consumatorii industriali mai ridicate decât Slovenia, Franța, Ungaria, Luxemburg, Estonia, Bulgaria, Cehia, Finlanda, Danemarca și Suedia, în timp ce pentru consumatorii casnici prețul energiei electrice a fost de 0,1149 EUR/ kWh, depășind cu mult prețurile la energie electrică plătite de consumatorii casnici din țările învecinate (0,1009 EUR/ kWh în Ungaria și 0,0982 EUR/ kWh în Bulgaria).

Una din provocările majore ale Sistemului Energetic Național, în cazul scenariului conform cu Planul Național Energie Climă (PNIESC) de creștere a ponderii energiei din surse regenerabile la 30,7% în 2030 (chiar și acesta fiind insufient de ambițios comparativ cu ce ar fi economic fezabil, propunând creșterea nivelului de energie din surse regenerabile la 34% în 2030), ar fi lipsa posibilității actuale de asigurare de rezerve și echilibrare suficiente pentru capacități adiționale din surse regenerabile.

Sectorul energetic rămâne sursa cea mai importantă de emisii de gaze cu efect de seră (GES) cu 66% din emisii aparținând acestui sector și în condițiile actualului mix energetic, chiar și cu țintele din PNIESC, România va avea provocari în atingerea obiectivelor de reduceri de emisii pentru 2030. Conform Regulamentului (UE) 2018/ 842, România trebuie să își reducă emisiile non-ETS cu 2% comparativ cu anul 2005, pe când evaluările Comisiei Europene din 2019 anticipează că acestea vor crește cu până la 6%, în pofida măsurilor suplimentare anunțate în contextul revizuirii PNIESC.

Sectorul energetic este și sectorul principal care cauzează poluare atmosferică, restructurarea sistemelor energetic (prin trecerea de la cărbune la gaz natural și prin integrarea surselor regenerabile de energie) și de încălzire (prin reabilitarea SACET-urilor, tranziția acestora de la cărbune la gaz și chiar la surse regenerabile de energie, coroborat cu sprijinirea tranziției consumatorilor la încălzire în sistem centralizat) putând duce la o reducere semnificativă a poluării aerului. Poluarea aerului are consecințe semnificative pentru sănătatea umană, 25,000 de morți premature înregistrându-se în fiecare an din cauza particulelor în suspensie, România fiind deferită Curții Europene de Justiție pentru depășirea nivelurilor de particule PM10. Evaluarea Comisiei față de PNIESC recomandă, pentru sectorul energetic, măsuri care vizează eficiența energetică a sistemelor de încălzire centralizată, în special a rețelelor acestora. Ponderea energiei din surse regenerabile în sectorul încălzire – răcire, proiectată la 33% perntru 2030 nu este, conform evaluării PNIESC, suficient de ambițioasă, cu atât mai mult cu cât, în prezent, surse ale acestei ponderi ridicate o reprezintă încălzirea ineficientă, pe biomasă lemnoasă, în mediul rural. Insuficientul sprijin acordat sistemelor alternative de încălzire – răcire, precum pompele de căldură, în ciuda faptului că se estimează o scădere a prețurilor acestora cu până la 25% în 2030, duce la situația de stagnare a sectorului energie – răcire.

Îmbunătățiea eficienței energetice cu 32,5% până în 2030 va fi de asemenea o provocare. În prezent în sectorul rezidențial mai puțin de 5% din fondul de clădiri au fost reabilitate termic și eficientizate energetic, în ciuda faptului că o astfel de lucrare ar duce, în medie, la econonomii de energie de peste 50%.

O altă provocare semnificativă o reprezintă lipsa de digitalizare a sectorului energetic, revoluția digitală în acest sector urmând să schimbe modul în care producem și consumăm energie. Lipsa unor astfel de investiții duce la dificultatea integrării prosumatorilor și energiei regenerabile în general în sistemul energetic, măsurile de consum dispecerizabil fiind insuficient răspândite în România, iar contoarele și rețelele inteligente insuficient răspândite.

1. Obiective

* Susținerea investițiilor în infrastructura energetică pentru a asigura o integrare mai bună pe piețele regionale ale energiei și pentru o mai bună integrare în mixul energetic a energiei cu emisii scăzute (hidrogen, energie din surse regenerabile) – RST 2019, 2020.
* Creșterea ponderii energiei din surse regenerabile în mixul total de energie, prin investiții în capacități de producere a energiei electrice din SRE, on-shore sau off-shore corelat cu eliminarea cărbunelui (huila) din mixul energetic până în 2032 – RST 2019, 2020.
* Elaborarea unui parcurs realist și bazat pe date pentru atingerea neutralității climatice în 2050 – conform cu Pactul Verde European
* Stimularea investițiilor de eficiență energetică în industrie, atât pentru IMM-uri cât și pentru întreprinderi mari – conform cu recomandări PNIESC
* Creșterea competitivității, eficienței energetice și utilizării surselor regenerabile în sectorul încălzire răcire – Recomandare Semestrul European
* Dezvoltarea unui cadru strategic și de reglementare de producție și utilizare integrată a hidrogenului, concomitent cu susținerea unor proiecte pilot ambițioase în acest sector
* Creșterea penetrării tehnologiilor digitale în sectorul energetic, centrate pe consumator
* Revizuirea modelului de piață pentru energie electrică, prin introducerea contractelor bilaterale de tip PPA și contractelor pentru diferență, în vederea stimulării investițiilor în noi proiecte de producție de energie electrică din surse regenerabile
* Susținerea unui cadru de reglementare stimulativ pentru cercetare – dezvoltare și transfer de tehnologie în sectorul energetic.

1. **Descrirea reformelor și investițiilor**

In contextul Pactului Ecologic European și al ambițiilor în creștere privind neutralitatea climatică, Romania va trebui să accelereze investițiile și reformele în vederea decarbonizării tuturor sectoarelor: energie, transport, clădiri și industrie.

Instalarea a minim 6,9 GW de capacități adiționale de energie din surse regenerabile până în anul 2030 va necesita implementarea unui calendar de înlocuire graduală a cărbunelui din mixul energetic, coroborat cu dezvoltarea unui cadru de reglementare și investițional stimulativ, care să încurajeze penetrarea tehnologiilor regenerabile, dezvoltarea rețelei de transport și digitalizarea sectorului. Aceste lucruri pot fi posibile prin scăderea costului tehnologiilor SRE, dar și prin măsuri de creștere a flexibilitășii și rezilienței SEN.

Este necesar ca tranziția energetică sustenabilă să fie realizată prin dezvoltarea de proiecte pilot care să utilizeze tehnologiile viitorului în modele integrate – gaz/hidrogen/PV, dar și a hidrogenului verde și a soluțiilor inovatoare de stocare. Digitalizarea sectorului energetic va avea un impact major asupra consumului de energie și va contribui la creșterea producerii de energie din surse regenerabile prin dezvoltarea rețelelor inteligente și stocarea aferentă, precum și prin utilizarea măsurilor de consum dispecerizabil și penetrarea tehnologiilor digitale și decarbonizate în sectoarele de transport și încălzire-răcire. Toate acestea pot contribui la o piață a energiei modernă, cu emisii reduse de carbon.

Demonstrarea fezabilității și performanțelor soluțiilor de stocare a energiei va crea soluții pentru tratarea pe perioade de circa 24 de ore a variabilității producției din energii regenerabile intermitente și/sau a cererii. Demonstrarea fezabilității economice și tehnice de producere a hidrogenului în sisteme cu variabilitate înaltă a producției va contribui la o folosire eficientă a surplusului de electricitate generată de principalele alternative de producere de energie fără emisii de carbon.

Consolidarea cadrului legislativ în vederea susținerii investițiilor în sectorul industrial are ca obiectiv atingerea unei țintei naționale de 32,5% privind eficiența energetică (EE), în conformitate cu obiectivele PNIESC. Investițiile susținute urmăresc creșterea procesului de contorizare a consumului final de energie prin platforme digitale de telegestiune, acordarea de servicii energetice prin creșterea ponderii auditurilor energetice realizate la nivelul operatorilor industriali din economie, optimizarea proceselor tehnologice industriale prin investiții în tehnologii ecologice și soluții durabile, asigurarea unei finanțări echitabile.

***Reforme***

**R1: Reforma pieței de energie electrică, prin înlocuirea cărbunelui din mixul energetic și susținerea unui cadru legislativ și de reglementare stimulativ pentru investițiile private în producția de electricitate din surse regenerabile**

**Provocări**

* 1. Stagnarea noilor investiții în producția de energie din surse regenerabile, în ciuda existenței unui context tehnologico-economic favorabil (scăderea costurilor cu tehnologia) este o realitate care are mai multe cauze: lipsa unui cadru de reglementare pentru anumite tehnologii, lipsa de investiții în întărirea rețelei de transport, întârzierea adoptării unor scheme stimulative pentru investiții (PPA, Contracte pentru diferență, etc.), lipsă de claritate și funcționarea greoaie a sistemului de autorizare, lipsa de claritate cu privire la eliminarea cărbunelui din mixul energetic, etc.
  2. În acest context, atingerea actualei țintei PNIESC pentru 2030 pe energii regenerabile și implicit cea de reducere a emisiilor, este posibil să fie ratate, cu atât mai mult cu cât se presupune că acestea vor fi revizuite în sensul de a deveni mai ambițioase, propunandu-ne în acest sens o țint nouă de 34%.

**Obiectivele reformei:**

* Revizuirea și actualizarea Legii Energiei, pentru promovarea producerii de energie electrică din surse regenerabile, a integrării piețelor naționale de energie la nivelul Uniunii Europene și regional, eliminarea obstacolelor în vederea finalizării pieței interne de energie electrică, adaptarea SEN la producerea viabilă și distribuită de energie din surse regenerabile, stimularea concurenței și facilitarea accesului transfrontalier pentru furnizorii de energie electrică, pentru producători, furnizorii de servicii de stocare a energiei și consumatorii dispecerizabili.
* Revizuirea modelului de piață a electricității din România
  1. Modificarea *Ordonanței de Urgență a Guvernului nr.74/2020 pentru modificarea și completarea Legii energiei electrice și a gazelor naturale nr. 123/2012* pentru a se permite încheierea de contracte bilaterale PPA (*power purchase agreements*) de către toți producătorii de energie regenerabilă, în afara pieței centralizate, negociate liber și direct cu furnizori sau consumatori finali de energie electrică și cu posibilitatea de a fi încheiate înainte de începerea construcției
  2. Lansarea unei scheme de sprijin de tip licitație pentru capacități noi de energie din surse regenerabile, care să încurajeze atât micii producători cât și / sau marii investitori, stimulând investițiile mai cu seamă în regiunile sub-exploatate din punct de vedere al capacității curente instalate, ai cărei beneficiari vor fi selectați si pe baza unei proceduri de ofertare concurențială
  3. Definitivarea cadrului legislativ necesar implementării Contractelor pentru Diferență pentru producția de energie electrică cu emisii scăzute de carbon, prin care venitul proiectului pentru fiecare MWh produs să fie securizat pentru o perioadă suficientă de timp
  4. Crearea condițiilor și limitărilor pentru participarea consumatorilor industriali în piața de energie, în special în cea de echilibrare
* Revizuirea Planului de Dezvoltare a Rețelei Electrice de Transport (RET), prin dialog strâns cu reprezentanții asociațiilor de profil și ai sectorului bancar, în vederea îndeplinirii obligațiilor României de a atinge țintele de energie regenerabilă în anul 2030, prevăzute în Planul Național Integrat în domeniul Energiei și Schimbărilor Climatice (PNIESC) și Strategia Energetică a României
* Efectuarea unui review legislativ și de implementare a legislației conexe și practicilor în domeniul autorizării de capacități noi din surse regenerabile, urmând ca aceasta să conducă la o serie de modificări de reglementări la nivel local și la simplificarea şi uniformizarea practicilor legate de autorizaţii, urmărindu-se astfel eliminarea barierelor pentru autorizarea, construirea și conectarea la rețea a noilor capacități
* Implementarea măsurilor de consum dispecerizabil (Demand Response) **-** Implementarea măsurilor de consum dispecerizabil (Demand Response) va contribui la integrarea SRE în SEN, prin reducerea/mutarea consumului din orele de vârf (spre orele de gol de sarcină), precum și posibilitatea participării consumatorului final (ca prosumer) la piața de producție de energie electrică
* Elaborarea unui calendar de inlocuire a cărbunelui din mixul energetic până în 2032, prin implementarea următoarelor etape:
  1. Finalizarea Strategiilor Județene de Dezvoltare locală în județele afectate pentru determinarea consecințelor și oportunităților de mitigare a efectelor negative ale eliminării cărbunelui din mixul energetic până cel târziu în 2032
  2. Finalizarea Planurilor Teritoriale de Tranziție Justă la nivelul jud. Gorj, Hunedoara și Dolj
  3. Adoptarea consensului la nivel comunitar și național cu privire la etapele, consecințele și strategiile pentru fiecare etapă din foaia de parcurs în vederea tranzitiei de la carbune la alte surse de generare RES cel târziu în 2032
  4. Revizuirea Strategiei Energetice Naționale în vederea modelării diferitelor scenarii de mix energetic, dar și a studierii potențialului tehnologiilor mai puțin dezvoltate (biomasă, biogaz, geotermal, etc.)
* Elaborarea unei strategii/ legi privind sursele eoliene offshore
* Revizuirea cadrului legislativ și de implementare în ceea ce privește energia produsă din biomasă, astfel încât să poată fi asigurată sustenabilitatea și trasabilitatea sursei.

**Natura reformei:**

* Scheme de sprijin
* Revizuirea modelului de piață
* Revizuirea / elaborarea strategiei
* Revizuirea legislativă și implementarea
* Înființarea Comisiei pentru cărbune
* Revizuirea planului operatorului de transport

**Grup țintă**

* Investitori în energie regenerabilă (actuali / potențiali)
* Industria cărbunelui (minerit și energetic) - cu o atenție semnificativă la impactul social și economic
* Operator de sistem de transport al energiei electrice
* Furnizarea de servicii energetice (pentru măsurile de răspuns la cerere)
* Autoritățile locale și regionale (pentru lucrările în jurul eliminării fazei cărbunelui)

**Responsabil reformă**: Ministerul Energiei

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Activități | 2021 | | 2022 | | 2023 | | 2024 | | 2025 | | 2026 | |  |
|  | S1 | S2 | S1 | S2 | S1 | S2 | S1 | S2 | S1 | S2 | S1 | S2 |  |
| 1 Revizuirea Legii Energiei | | | | | | | | | | | | | | |
| 1.1 Consultare ex-ante a stakeholderilor |  |  |  |  |  |  |  |  |  |  |  |  |  |
| 1.2 Revizuirea elementelor necesar a fi adoptate urgent prin revizuirea legii |  |  |  |  |  |  |  |  |  |  |  |  |
| 1.3Adopatarea legii |  |  |  |  |  |  |  |  |  |  |  |  |
| 2 Revizuirea modelului pentru piața de energie electrică din România | | | | | | | | | | | | | | |
| 2.1 Introducere PPA pentru RES |  |  |  |  |  |  |  |  |  |  |  |  |  |
| 2.2 Definitivare cadru legislativ CfD |  |  |  |  |  |  |  |  |  |  |  |  |  |
| 2.3 Cadru legal și proceduri pentru participarea marilor consumatori la piața de echilibrare |  |  |  |  |  |  |  |  |  |  |  |  |  |
| 3. Schema de sprijin tip licitație pentru producători RES |  |  |  |  |  |  |  |  |  |  |  |  |  |
| 4.Revizuirea Planului de Dezvoltare RET |  |  |  |  |  |  |  |  |  |  |  |  |  |
| 5.Review legislativ și de implementare a legislației și practicilor în domeniul autorizării de capacități noi din surse regenerabile |  |  |  |  |  |  |  |  |  |  |  |  |  |
| 6.Măsuri de consum dispecerizabil |  |  |  |  |  |  |  |  |  |  |  |  |  |
| 7. Calendar de înlocuire a cărbunelui |  |  |  |  |  |  |  |  |  |  |  |  |  |
| 8. Cadru legislativ eolian offshore |  |  |  |  |  |  |  |  |  |  |  |  |  |
| 9. Cadru legislativ biomasa |  |  |  |  |  |  |  |  |  |  |  |  |  |

**Ajutor de stat**

Măsurile care privesc reforma/modificarea cadrului legislativ și de reglementare nu reprezintă ajutor de stat. Ajutorul de stat este implicat doar în cazul Schemei de sprijin tip licitație pentru producători RES.

**Reforma implică ajutor de stat în cazul schemei de sprijin pentru producătorii RES.**

**Natura ajutorului de stat:**

In cadrul schemei pentru proiectele la care se solicită ajutor de stat în valoare de max. 15 mil euro se vor aplica regulile de exceptare conform art. 41 din Regulamentul 651/2014 (GBER) iar proiectele cu ajutor de stat solicitat mai mare de 15 mil euro se vor notifica conform orientărilor privind regulile de ajutor de stat pentru energie și protecția mediului.

**Estimare valoare ajutor de stat (schema)**: 200 mil euro.

**R2: Dezvoltarea unui cadru legislativ și de reglementare favorabil tehnologiilor viitorului, în special hidrogen și soluții de stocare**

Provocări

România nu are în prezent un cadru de reglementare a producției de energie electrică pe bază de hidrogen, urmând a fi definită o viziune clară cu privire la utilizarea hidrogenului pe piața internă sau pentru export. România are în vedere dezvoltarea tehnologiilor hidrogenului în principal în sectoarele transporturilor, gazelor naturale **ș**i energiei electrice. România are un mediu favorabil pentru a aborda implementarea hidrogenului din surse regenerabile, având în vedere organizațiile sale naționale active în acest domeniu (ex: Asociația Română pentru Energia Hidrogenului), operatorul său de transport și sistem (OTS) de gaz natural (SNTDGN Transgaz SA) angajat să utilizeze infrastructura de transport existentă a gazelor naturale și pentru hidrogen, activitățile sale naționale de cercetare și implicarea în Green Hydrogen @ Blue Danube2, Zero-emission Urban Delivery @ Rainbow UnHycorn3 și H2GO4, potențiale proiecte IPCEI. România a fost, de asemenea, implicată în proiectul HyLaw5, care a identificat și a evaluat barierele majore de reglementare, în vederea prioritizării măsurilor de abordare a acestora. Lipsa unei reglementări a sectorului împiedică mobilizarea investițiilor public – private în domeniu și, deși actorii din piață sunt foarte interesați de subiect, intențiile lor sunt la un stadiu incipient, astfel încât este nevoie de un semnal clar din partea guvernului care este direcția națională privind producția, transportul și utilizarea hidrogenului. Ținând cont de lipsa de maturitate a tehnologiei, este important să fie stabilit, ulterior dezvoltării Strategiei Naționale privind Hidrogenul, un calendar de modificare a eventualelor obstacole legislative în calea acestei tehnologii și, de asemenea, un cadru de stimulare fiscală a proiectelor investiționale în acest domeniu.

**Obiectivele reformei:**

România intenționează să dezvolte o **Strategie națională dedicată hidrogenului**, care să se bazeze pe definirea unui set de politici cu scopul de a ghida, coordona și mobiliza investițiile publice și private în domeniile producției, stocării, transportului și consumului/utilizării de hidrogen (gaze regenerabile). Ulterior, vom **revizui cadrul legislativ** necesar stimulării acestui domeniu.

**Natura reformei:**

* Strategie națională
* Revizuire cadru legislative

**Beneficiar direct: Ministerul Energiei**

**Beneficiari indirecti:**

* Companii mari din domeniul energiei implicate în proiecte de cercetare în domeniu
* Operatorul de transport gaze naturale și operatori de distribuție gaze naturale, operatori procesare hidrogen, transportatori și consumatori.

**Responsabil reformă**: Ministerul Energiei

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Activități | 2021 | | 2022 | | 2023 | | 2024 | | 2025 | | 2026 | |  |
|  | S1 | S2 | S1 | S2 | S1 | S2 | S1 | S2 | S1 | S2 | S1 | S2 |  |
| Contractare finanțare dezvoltare strategie |  |  |  |  |  |  |  |  |  |  |  |  |  |
| Elaborare strategie |  |  |  |  |  |  |  |  |  |  |  |  |
| Modificare cadru legislativ si, la nevoie, creare cadru fiscal de sprijin |  |  |  |  |  |  |  |  |  |  |  |  |

**Ajutor de stat**

Măsurile care privesc revizuirea/modificarea cadrului legislativ și de reglementare nu reprezintă ajutor de stat.

Activare Articol 7(2) din Regulamenul de redresare și reziliență (RRR) nr **241/2021.**

Ministerul Energiei solicită asistență tehnică în temeiul art. 7(2) din Regulamentul nr. 241/2021.

În linie cu articolul 7 (2) din Regulamenul de redresare și reziliență, România intenționează să solicite suport tehnic prin intermediul instrumentului privind asistența tehnică pentru dezvoltarea Strategiei naționale dedicată hidrogenului, care să includă definirea unui set de politici cu scopul de a ghida, coordona și mobiliza investițiile publice și private în domeniile producției, stocării, transportului și consumului/utilizării de hidrogen (gaze regenerabile), inclusiv revizuireacadrului legislativ necesar stimulării acestui domeniu.

Suportul tehnic va include:

1. Elaborarea unei strategii a hidrogenului în România;
2. Evaluarea strategică de mediu pentru hidrogen;
3. Elaborarea unui plan de măsuri pentru implementarea strategiei pe întreg lanțul valoric al hidrogenului;
4. Evaluarea potențialului tehnic și economic onshore și off-shore, util în producerea hidrogenului;
5. Asistență în procesul de consultare publică a strategiei hidrogenului;
6. Guvernanța implementării strategiei - dezvoltarea legislației necesare / instrumentului legislativ pentru stabilirea regulilor în funcționarea structurilor sistemului de guvernanță.

Solicităm ca suportul de asistență tehnică suplimentar să înceapă în trimestrul 3-4 al anului 2021 și va înceta în semestrul 1 al anului 2026.

Ca suport pentru elaborarea strategieinațională dedicată hidrogenului, România se angajează să solicite suport tehnic, care, în linie cu articolul 7.2 al Regulamentului de redresare și reziliență (RRR), face parte din costurile aferente implementării măsurii de reformă. România se angajează să solicite acest support tehnic și să semneze un acord de contribuție pentru această sumă cu Comisia Europeană, în linie cu art. 7.2 al Regulamentului RRR. Costul total estimat pentru suportul tehnic solicitat pentru susținerea reformei este de 1mil EURO.

Acest cost total a fost estimat pe baza unor costuri de asistență tehnică acordate până acum de către Comisia Europeană în contextul Programului de asistență pentru reforme structurale pentru activități similare cu cele descrise mai sus.

În estimarea costului am considerat următoarele faze cheie:

1. Mapare complexă: EUR 100.000
2. Exemple de bune practici: EUR 30.000
3. Elaborarea strategiei - propuneri de măsuri și planuri și consultare: EUR 300.000
4. Evaluarea strategică de mediu pentru hidrogen: EUR 200.000
5. Planul de pregătire și implementare a măsurilor din strategie și propunerea cadrului legislativ în vederea implementării: EUR 200.000
6. Asistență în implementarea a cel puțin 4 structuri comunitare: EUR 70.000

**R3: Îmbunătățirea guvernanței corporative a companiilor de stat din sector**

Provocări

Conform raportului privind Semestrul European (2020) nu s-a înregistrat niciun progres în ceea ce privește recomandările specifice de țară 2019 cu privire la guvernanța companiilor de stat (RST 5). În ciuda existenței unuia din cele mai performante cadre legislative privind guvernanța companiilor de stat și a unui Ghid privind privind gestionarea integrată a participanțiilor statului în economie (elaborat prin asistență tehnică de către Ministerul Finanțelor Publice), menit să ghideze toate entitățile din sistem, de la autorități publice tutelare, la Ministerul Finanțelor, la organele de conducere și supraveghere ale întreprinderilor publice, nici legislația, nici principiile acestui ghid orientativ nu se aplică. Statul, ca acționar nu va interfera cu conducerea întreprinderilor publice, iar un ciclu complet și corect de profesionalizare și monitorizare a performanței acestora este în curs de implementare. Elaborarea, negocierea, adoptarea și evaluarea indicatorilor de performanță trebuie sa respecte cele mai bune practici în domeniu, iar reprezentanții organelor de conducere sunt selectați conform cadrului legislativ în vigoare și bunelor practici. Autoritățile publice tutelare care dețin participații în companii din domeniul energiei (Ministerul Energiei, Secretariatul General al Guvernului) încă dezvoltă capacitatea și cultura transparenței astfel încât organele de conducere ale companiilor să fie supravegheate “at arm’s length”, transparent și profesionist iar publicul să fie informat periodic, transparent, asupra performanței acestora. Astfel, și în 2020, prin Recomandările Specifice de Țară, Comisia a evaluat implementarea guvernanței corporativă a companiilor de stat ca fiind în continuare un proces în derulare în România.

Obiectivele reformei:

* Revizuirea, prin intermediul unui consultant independent a felului în care Guvernul implementează legislația curentă și orientările privind gestionarea participațiilor statului în economie, în special a felului în care sunt determinați și evaluați indicatorii de performanță
* Implementarea recomandărilor rezultate în urma acestei revizuiri
* Continuare profesionalizării selectării organelor de conducere în companiile de stat în domeniul energiei prin reprofesionalizarea procesului de selecție a acestora
* Întărirea capacității Ministerului Energiei și în special a Secretariarului General al Guvernului ca autorități publice tutelare pentru companiile energetice din România
* Implementarea, cu scopul îmbunătățirii, a unui sistem funcțional de Board Evaluation pentru toate companiile din sector
* Listarea unui pachet de acțiuni de până la 15% al Hidroelectrica
* Eliminarea obstacolelor legislative care împiedică în prezent valorificarea, prin pachete minoritare, a participațiilor statului în sector

**Natura reformei:**

* Revizuirea implementare
* Evaluarea consiliului
* Modificări legislative
* Listare

**Grup țintă:** Ministerul Energiei, Secretariatul General al Guvernului, Ministerul Finanțelor, Hidroelectrica

**Responsabil reformă:** Secretariatul General al Guvernului, Ministerul Economiei, Antreprenoriatului și Turismului, Ministerul Energiei

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Activități | 2021 | | 2022 | | 2023 | | 2024 | | 2025 | | 2026 | |  |
|  | S1 | S2 | S1 | S2 | S1 | S2 | S1 | S2 | S1 | S2 | S1 | S2 |  |
| Revizuire implementare legislație pentru companii din sector |  |  |  |  |  |  |  |  |  |  |  |  |  |
| Implementare recomandări |  |  |  |  |  |  |  |  |  |  |  |  |
| Evaluarea consiliului |  |  |  |  |  |  |  |  |  |  |  |  |
| Intărire capacitate APT |  |  |  |  |  |  |  |  |  |  |  |  |  |
| Continuare procedura listare Hidroelectrica |  |  |  |  |  |  |  |  |  |  |  |  |  |
| Eliminare obstacole legislative listări |  |  |  |  |  |  |  |  |  |  |  |  |  |

**Ajutor de stat**

Nu include măsuri de ajutor de stat, ci vizează doar revizuirea/modificarea cadrului legislativ și de reglementare pentru îmbunătățirea guvernanței corporative.

Reforma este complementara cu componenta mediului de afaceri de monitorizare a reformelor din companiile de stat.

**R4**: **Reducerea intensității energetice a economiei prin dezvoltarea unui mecanism sustenabil de stimulare a eficientei energetice în industrie**

Provocări

Intensitatea energetică cu 40% peste media Uniunii Europene este un obstacol în calea competitivității economiei naționale, atât a întreprinderilor mici și mijlocii, cât și a companiilor mari. Eficacitatea utilizării resurselor este și ea mult sub media europeană, astfel încât se impune reforma cadrului de promovare a eficienței energetice în sectorul industrial, a întreprinderilor mici și mijlocii și/sau a întreprinderilor mari prin creșterea indicatorului de eficiență energetică, inclusiv sistemele digitale de monitorizare și centralizare a datelor. Cadrul prezent legislativ și de reglementare, coroborat cu constrângerile din piața carbonului au dus, în perioada 2010 – 2018 la cea mai bună îmbunătățire a eficienței energetice în industrie, față de alte sectoare. Eficiența energetică totală, măsurată de ODEX s-a îmbunătățit cu peste 41% din 2000 în 2018. Sectorial, cel mai mare progres s-a înregistrat în industrie (aproape 45%), urmat de rezidențial (44%), transport (43%) și servicii (28%). În conformitate cu -Legea nr. 121/2014 cu privire la eficiența energetică, ținta de economii de energie din aplicarea de măsuri alternative este de 1.5%/an din 2018 în 2020. Conform Raportului de Semestru European, “investițiile în eficiența energetică se mențin la un nivel scăzut, în pofida unor stimulente bune.” Pentru a atinge obiectivul Uniunii Europene de creștere a eficienței energetice cu 32,5 % până în 2030, ar trebui să se atragă finanțare privată pentru a stimula investițiile în eficiența energetică și să se revizuiască măsurile și politicile de stimulare a eficienței energetice.

**Obiectivele reformei:**

- Susținerea întreprinderilor mari și a IMM-urilor în implementarea măsurilor propuse de eficiență energetică în urma auditurilor energetice. Acest lucru se va urmări prin Investiția 6 din Planul Național de Redresare și Reziliență și prin alte programe operaționale.

- Clarificarea cadrului legislativ privind contractul de performanță energetică și eliminarea oricăror obstacole pentru implementarea acesteia

- Stabilirea unor mecanisme de piață pentru monitorizarea eficienței energetice a produselor, instalațiilor, serviciilor puse la dispoziția consumatorilor în România

- Îmbunătățirea capacității instituționale pentru informarea IMM-urilor cu privire la eficiența energetică (măsuri, programe, beneficii) și pentru informarea publicului cu privire la rezultatele programelor de eficiență energetică implementate de operatorii economici, inclusiv printr-o mai bună monitorizare a programelor de audit și management energetic derulate de aceștia

- Facilitarea accesului consumatorilor industriali la împrumuturi și instrumente financiare pentru eficiență energetică, inclusiv obligațiuni și împrumuturi verzi

- Dezvoltarea de standarde pentru produse bancare și instrumente financiare verzi

-Bonus de stimulare procentual cu numărul de audituri/programe de management realizate, ponderat de rezultatele măsurilor de creștere a eficienței energetice.

**Natura reformei:**

* Clarificare cadru legislativ
* Îmbunătățire capacitate instituțională
* Dezvoltare produse și standarde

**Grup țintă:** sectorul bancar, întreprinderi mari și IMM-uri din sectorul productiv

**Responsabil**: Ministerul Energiei, Ministerul Economiei, Antreprenoriatului si Turismului,

### [Autoritatea pentru protectia consumatorilor (](https://anpc.ro/)ANPC)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Activități | 2021 | | 2022 | | 2023 | | 2024 | | 2025 | | 2026 | |  |
|  | S1 | S2 | S1 | S2 | S1 | S2 | S1 | S2 | S1 | S2 | S1 | S2 |  |
| Susținere măsuri eficiență energetică companii mari și IMM-uri |  |  |  |  |  |  |  |  |  |  |  |  |  |
| Contract performanță energetică |  |  |  |  |  |  |  |  |  |  |  |  |
| Mecanisme monitorizare eficiență energetică produse |  |  |  |  |  |  |  |  |  |  |  |  |
| Îmbunătățire capacitate instituționalăa vizavi de IMM-uri |  |  |  |  |  |  |  |  |  |  |  |  |  |
| Standarde împrumuturi și instrumente financiare verzi |  |  |  |  |  |  |  |  |  |  |  |  |  |
| Bonus stimulare programe eficiență energetică – elaborare cadru legislativ |  |  |  |  |  |  |  |  |  |  |  |  |  |
| Implementare bonus stimulare |  |  |  |  |  |  |  |  |  |  |  |  |  |

**Ajutor de stat**

Finanțarea acordată în cadrul schemei de eficiență energetică reprezintă ajutor de stat.

Ajutorul de stat va fi acordat prin scheme de minimis și / sau pe baza art.38 din Regulamentul de exceptare GBER nr.651/2014.

Restul activităților vizează revizuirea/modificarea cadrului legislativ și nu implică ajutor de stat.

**R5: Creșterea competitivității și decarbonarea sectorului de încălzire - răcire**

Provocări

Principala provocare pentru îmbunătățirea competitivității acestui sector, modernizarea și reducerea emisiilor acestora o reprezintă partajarea responsabilității între Ministerul Energiei, Ministerul Dezvoltării, Lucrărilor Publice și Administrației și autoritățile publice locale. Este nevoie de clarificarea cadrului de responsabilități pentru gestionarea sectorului în vederea asigurării reducerii pierderilor din sector, îmbunătățirii confortului populației, stopării deconectării locuințelor de la sistemul de încălzire centralizat, implementarea legislației în vigoare privind încălzirea – răcirea pentru locuințe noi și promovarea unor surse moderne regenerabile în încălzire – răcire. Sistemele de electricitatea și de termoficare sunt în prezent deconectate, existând cazuri de municipalități expuse foarte puternic riscului de deconectare a populației întrucât capacitățile de generare energie termică, pe carbune, sunt într-o stare economică precară (fiind mari generatori de emisii) – ex: Deva, Craiova, Motru, etc. Cogenerarea de înaltă eficiență la scară municipală este insuficient sprjinită, iar sistemele descentralizate de încălzire răcire din surse regenerabile cu atât mai puțin (panouri solare, pompe de căldură, etc.). Aparent, România stă mai bine decât media europeană în ceea ce privește folosirea surselor regenerabile pentru încălzire, dar acest lucru se datorează folosirii încălzirii pe lemne în mediul rural, ineficientă și generatoare de sărăcie energetică. Circa un sfert din populația României se află în sărăcie energetică, din cauza, în mare parte, a sistemelor de încălzire folosite.

**Obiectivele reformei:**

* Clarificarea și simplificarea cadrului instituțional de gestionare a acestei arii de politică publică
* Creșterea absorbției fondurilor europene (inclusiv componenta din Planul Național de Redresare și Reziliență destinată UAT-urilor) și a surselor din Fondul de Modernizare pentru reabilitarea rețelelor și înlocuirea surselor de producție pe bază de cărbune cu cogenerare de înaltă eficiență în aglomerări urbane și potențial cu producție pe biomasă în urban mic
* Continuarez și accelerarea programelor de eficientizare energetică a locuințelor
* Promovarea cogenerării de înaltă eficiență în aglomerările urbane
* Promovarea surselor regenerabile alternative de încălzire pentru locuințele individuale și ansamblurile noi de locuință, prin reglementarea dezvoltărilor imobiliare fie în direcția de conectare la sistemul centralizat de încălzire (reglementarea existând, dar nefiind aplicată, nici măcar în clădirile publice noi), fie în direcția unor alternative de cvartal din surse regenerabile, dar și prin continuarea programelor de sprijin precum Casa Verde Plus sau a altor programe care să sprijine soluțiile individuale de tipul pompelor de căldură sau panourilor termice și solare
* Continuaea reabilitării rețelelor de transport de energie termică în marile aglomerări urbane
* Îmbunătățirea legislației privind prosumatorii de energie din resurse regenerabile, astfel încât aceasta să permită blocurilor de apartamente și asociațiilor de locatari aferente să producă și să vândă excesul de energie solară și, eventual, eoliană în forme mai flexibile, prin crearea unor scheme de contorizare netă, simplificarea procedurilor de racordare și introducerea de stimulente și sprijin financiar.
* Atingerea țintei de SRE-Î&R la nivelul anului 2030, utilizându-se potențialul pompelor de căldură, în special în locuințele individuale din mediul semi-urban și cel rural, acolo unde se poate justifica economic investiția în pompe de căldură aer-sol, cu eficiență energetică ridicată. Însoțită de acumulatoare de căldură, încălzirea cu pompe de căldură ar putea fi fezabilă prin utilizarea energiei electrice produse în golul de noapte, reprezentând și o formă de stocare a energiei electrice.

**Natura reformei:**

* Reformă atribuții instituționale
* Implementare programe de sprijin cu fonduri europene sau din bugete naționale
* Îmbunătățire legislatie

**Grup țintă:** Ministerul Dezvoltării, Lucrărilor Publice și Administrației, Ministerul Investitiilor și Proiectelor Europene, Ministerul Energiei, Autoritatea Naţională de Reglementare în domeniul Energie (ANRE), autorități publice locale

**Entitate responsabilă**: Ministerul Dezvoltarii Lucrărilor Publice și Administrației, Autorități publice locale, Ministerul Investitiilor și Proiectelor Europene, Ministerul Energiei.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Activități | 2021 | | 2022 | | 2023 | | 2024 | | 2025 | | 2026 | |  |
|  | S1 | S2 | S1 | S2 | S1 | S2 | S1 | S2 | S1 | S2 | S1 | S2 |  |
| Audit, clarificare, simplificare cadru instituțional |  |  |  |  |  |  |  |  |  |  |  |  |  |
| Direcționare fonduri europene spre reabilitare clădiri, cogenerare înaltă eficiență, reabilitare rețele |  |  |  |  |  |  |  |  |  |  |  |  |
| Programe naționale și locale stimulare soluții individuale RES |  |  |  |  |  |  |  |  |  |  |  |  |
| Îmbunătățire cadru legislativ prosumatori |  |  |  |  |  |  |  |  |  |  |  |  |  |
| Program național de sprijinire pompe de căldură, inclusiv stimulente fiscale |  |  |  |  |  |  |  |  |  |  |  |  |  |

**Ajutor de stat**

Activitățile care vizează modificări legislative nu implică ajutor de stat, din punct de vedere al Ministerului Energiei.

Pentru stimularea cogenerării de înaltă eficiență, Ministerul Energiei are în vedere elaborarea unei scheme de sprijin pentru energia electrică produsă în cogenerarea de înaltă eficiență, printr-o procedură concurențială, dar care nu va fi finanțată prin Planul Național de Redresare și Reziliență (PNRR).

**R6: Decarbonarea sectorului de transporturi prin investiții în infrastructură de transport electric și crearea de stimulente pentru transportul verde**

Provocări

Mobilitatea electrică se dezvoltă şi e bine primită de public, însă trebuie accelerat ritmul dezvoltării infrastructurii de încărcare, publice și private. Proiecțiile PNIESC indică o electrificare accelerată în sectorul transporturilor, pe baza setului de priorități identificat, precum și pe ipoteza convergenței costurilor vehiculelor ușoare electrice cu cele ale automobilelor cu combustie internă, la nivelul anului 2024, conform unor studii independente. Astfel, la nivelul anului 2030, sunt prevăzute a fi în circulație aproximativ 700.000 de autoturisme electrice private (inclusiv hibrid) și aproximativ 650.000 de puncte de încărcare (din care aproximativ 40.000 în regim de încărcare rapidă și semi-rapidă). O parte semnificativă din emisiile GES (exclusiv LULUCF) generate de România (peste 14%) provin din sectorul transporturilor (peste 20% din emisiile CO2). În absența unei infrastructuri adecvate de încărcare este greu de crezut că se vor atinge țintele din PNIESC. Electrificarea sectorului transport și scăderea emisiilor GES din transport reprezintă o recomandare de țară cheie și parte din concluziile documentului de Semestru European.

**Obiectivele reformei:**

Promovarea electromobilității (vehicule ușoare și transport public urban, dar și electrificarea porturilor, care ar contribui semnificativ la reducerea GES din transportul maritim) prin:

* Elaborarea unui plan pentru implementarea rețelelor publice de încărcare, precum și încurajarea investițiilor private pentru dezvoltarea infrastructurii, printr-un mecanism de stimulare (ex: echiparea tuturor coridoarelor de transport cu infrastructura necesară montării de stații, subvenții de la bugetele locale sau Administrația Fondului pentru Mediu pentru entități publice sau companii care vor să ofere servicii comerciale de încărcare electrică pentru vehicule mari, subvenții pentru companii – magazine, etc. - care vor să instaleze în perimetrul lor stații de încărcare cu acces pentru public, în regim comercial; reducere taxe de proprietate pentru clădiri/ entități juridice care pun la dispoziție în clădirea proprie locuri de parcare dotate cu stații de încărcare). Aceste bonusuri și stimulente ar trebui să facă obiectul unei monitorizări anuale asupra eficacității și raportului cost – beneficiu.
* Instalarea a cel puțin un punct de reîncărcare, precum și a infrastructurii încastrate (tubulatura pentru cabluri electrice) pentru cel puțin un loc de parcare din zece pentru toate clădirile nerezidențiale și rezidențiale cu peste douăzeci de locuri de parcare (pentru a putea asigura instalarea ulterioară a punctelor suplimentare), până la 1 ianuarie 2025
* Stimularea investițiilor în dezvoltarea industriei prelucrătoare, de echipamente pentru SRE, eficiență energetică și electromobilitate prin stabilirea unor măsuri de sprijin care cuprind cercetarea și stabilirea unor standarde comune

**Natura reformei:** Monitorizare, reglementare

**Grup țintă:** companii și instituții publice cu flote auto, proprietari cladiri rezidențiale și non-rezidențiale

**Entitate responsabilă**: Ministerul Transporturilor și Infrastructurii, Ministerul Mediului, Apelor și Pădurilor, Ministerul Dezvoltării Lucrărilor Publice și Administrației

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Activități | 2021 | | 2022 | | 2023 | | 2024 | | 2025 | | 2026 | |  |
|  | S1 | S2 | S1 | S2 | S1 | S2 | S1 | S2 | S1 | S2 | S1 | S2 |  |
| Plan infrastructură încărcare electrică |  |  |  |  |  |  |  |  |  |  |  |  |  |
| Mecanisme stimulare dezvoltare infrastructură încărcare |  |  |  |  |  |  |  |  |  |  |  |  |
| Standarde și obligativitate puncte încarcare clădiri noi |  |  |  |  |  |  |  |  |  |  |  |  |

**Investiții**

**Investiția 1**: Digitalizarea și tranziția către surse regenerabile de energie atât a consumurilor proprii ai operatorilor din rețea și altor operatori critici, cât și investiții în noi capacități pentru producția de electricitate din surse regenerabile

Provocări

Precum am menționat și în descrierea reformei 1, este necesară o stimulare a investițiilor în producția de electricitate din surse regenerabile pentru a depăși actualul blocaj din sistem și stagnarea procentului de energie electrică din surse regenerabile instalat. Totodată, operatorii de transport și de sistem și alți operatori critici din SEN au, în prezent, consumuri proprii tehnologice ridicate, datorită stării de degradere a echipamentelor și ar putea, prin investiții țintite să își asigure parte din consumurile proprii de energie electrică din surse regenerabile. Nu în ultimul rând, până la intrarea în vigoare a schemei de bonus prin contracte pentru diferență și pentru a încuraja pătrunderea în piața de producție de energie electrică din surse regenerabile, dată fiind bancabilitatea momentan scăzută a unor astfel de proiecte, este nevoie de o schema de finanțare competitivă, dedicată, pentru diversificarea concurențială a actorilor din piață.

**Obiectivele investiției:**

* Stimularea competivivă, la cele mai mici costuri, a producției de energie din surse regenerabile, printr-o schemă concurențială deschisă de instalare de noi capacități. Aceasta schemă ar urma, conform estimărilor noastre să ducă la o capacitate instalată de 235 MW, care va genera cca 420 GWh/y, reprezentand aproximativ 0,8 % din consumul annual (~ 55 TWh). O mare parte din această schemă va fi alocată către IMM-uri. Cu toate acestea, în baza reformelor privind piața de energie electrică (PPA, CfD), etc. țintim un total de 1.500 MW instalați în energie regenerabilă până în 2026 doar prin CfD și a unui total de 3.000 MW până în același an pe baza tuturor celorlalte fonduri (inclusiv schema de licitații susținută din Planul Național de Redresare și Reziliență, Fondul de Modernizare, etc.) și condiții legislative îmbunătățite. Selecția se va face în funcție de următoarele criterii:
  + grad de maturitate proiect (e.g., nivel de autorizare, etc.)
  + locația proiectului, dispersia vs. capabilități rețea – urmând a fi punctate cu punctaj mai ridicat proiectele care sunt instalate în locuri din rețea necongestionate
  + cuantum ajutor de stat solicitat din cheltuielile eligibile / MW instalat – urmărind o cât mai bună proporție în sensul ca solicitantul, ținând cont de scăderea costurilor cu tehnologia, să acopere o mare sursă din investiție din fonduri proprii, astfel încât subvenția publică oferită per MW instalat să fie cea mai joasă și să se evite supracompensarea
  + dovada cofinantarii si eligibilitatea solicitantului cf. regulilor de A.S.
* Proiecte strategice pentru companii mari care combină producția de energie electrică din surse regenerabile cu stocarea
* Digitalizarea și eficientizarea operațiunilor operatorului de producție și de sistem în vederea creșterii abilității preluării din rețea a fluxurilor ridicate de energie din surse regenerabile
* Soluții punctuale pentru tranzitarea consumurilor tehnologice a operatorilor de transport și de sistem către energie electrică din surse regenerabile

|  |  |  |  |
| --- | --- | --- | --- |
| **Investiție** | **Beneficiar** | **Valoare** | **Timeline implementare** |
| Schemă de susținere de instalare a centralelor de productie energie electrica din surse RES | Apel deschis de proiecte | EUR 200.000.000 | 2021 - 2023 |

Modernizarea, întărirea rețelelor de transport și distributie, implicit creșterea adecvanței SEN și a capacității de conectare a unor noi unități de generare energie electrică din surse regenerabile, se va realiza printr-o schemă dedicat din fondul de modernizare (10 d).

**Ajutor de stat**

Având în vedere cele prezentate mai sus, finanțarea proiectelor se va face în urma selecției acestora pe baza unei proceduri concurenţiale, în două posibile variante, în funcție de gradul de maturitate al proiectelor, capacitatea de implementare a beneficiarilor, etc.:

- Schema elaborată în baza art. 41 din GBER - se poate acorda ajutor în valoare de maxim 15 milioane de euro pe întreprindere, pe proiect de investiţii; intensitatea ajutorului poate ajunge la 100% din costurile eligibile - exceptată de la notificare.


- Schema elaborată în baza orientărilor privind ajutoarele de stat pentru protecția mediului și energie, ce trebuie notificată la Comisia Europeană - ajutoare mai mari de 15 milioane de euro pe întreprindere, pe proiect de investiţii.

Orizontul de timp estimat pentru notificare: S1 2022.

**Investiția 2**: **Infrastructura de distribuție de gaz natural în combinație cu hidrogen**

Hidrogenul reprezintă un combustibil nepoluant și cu un randament/ putere calorică foarte ridicat, capabil să adreseze nevoile de alimentare cu energie a populației, dar și a mediului de afaceri. În România, mai mult de jumatate din populație nu este deservită de gaz natural, folosind surse de energie poluante, cu emisii ridicate, costisitoare și dăunătoare sănătății. Planul Național de Redresare și Reziliență oferă României șanse de a face un pas în viitor, construind de la bun început rețele de transport și distribuție de gaz natural capabile pe deplin să integreze gazele viitorului, precum hidrogenul. Densitatea rețelei de gaz natural este neuniformă în România, ca atare ar trebui prioritizate cu această investiție regiunile cu acces deficitar, mai ales că ea ar fi o investiție în afara rețelei de transport și distribuție actuale.

**Obiectivele investiției:** Dezvoltarea unei infrastructuri regionale de gaz natural (transport, distribuție, stații de comprimare) într-o regiune slab conectată la gaz natural, capabilă să preia hidrogen si alte gaze decarbonate (e.g. bio-metan, etc.) în proporție de până la 10% din capacitate. Valoarea totală a investiției este estimată la 400 de milioane EUR. Din estimările noastre preliminare, ținând cont de faptul că regiunea Oltenia este cea mai slab regiune conectată la infrastructura de distribuție de gaz natural, cu județe precum Mehedinți și Dolj unde racordarea este aproape inexistentă, propunem ca regiunea pilot pentru implementarea acestei rețele inteligente a viitorului, cu emisii scăzute de carbon, să fie Oltenia. Harta 1 de mai jos arată harta consumului de gaz natural pentru consumatori casnici, precum și gradul de racordare la rețea a UAT-urilor.

[[1]](#footnote-1)

* Conform estimărilor noastre din bugetul alocat se pot realiza aproximativ 4.000 de km de conducte inteligente cu 160.000 de racorduri cu sistem de măsură inteligent, având la baza urmatoarele date:
  + Costul mediu pentru realizarea conductelor inteligente de distributie este de cca. 110 euro/ml.
  + Costul mediu pentru realizarea unui racord, cu sistem de măsură inteligent este de cca. 1.000 euro/bucata.
  + Costul mediu pentru realizarea unui km de conductă inteligentă de distribuție, cu 40 de racorduri aferente este de cca. 150.000 euro.
* Având în vedere consumul mediu anual per racord de 20 MWh (1.800 N m.c.), rezultă că vom avea un consum total anual estimat de cca. 3.200 GWh.
* Pentru a acoperi necesarul de injecție de până la 10% H2 în rețeaua inteligentă de gaze, va fi nevoie de o cantitate de cca. 9.500 to H2 verde, prin folosirea unor electrizoare ce vor fi alimentate cu cca. 580 GWh energie electrică produsă din surse regenerabile (fotovoltaic, hidro si eolian). De exemplu, această cantitate de energie regenerabila (580 GWh) poate fi produsă pe parcursul unui an calendaristic de parcuri fotovoltaice cu o putere instalată de cca. 450 MW sau microhidrocentrale cu putere instalată de cca. 150 MW.
* Inserția hidrogenului în rețeau inteligentă se va realiza după stația de măsură și reglaj (SMR) a sistemului național de transport gaze natural (SNTGN), evitându-se astfel absorția hidrogenului în rețeaua de transport națională, iar realizarea mixului (blending) va fi realizat în condiții de securitate maximă.
* Digitalizarea și eficientizarea operațiunilor operatorului de distributie și de sistem în vederea creșterii abilității preluării din rețea a fluxurilor hidrogen reprezintă una dintre caracteristicile noilor rețele inteligente ce vor fi realizate.

Prin această investiție România va participa activ la implementarea strategiei Uniunii Europene pentru hidrogen, respectiv va instala pe propriul teritoriu până în anul 2024. 30 GW în electrizoare pentru producția a 1.500 de tone H2.

**Natura investiției:** Investiție rețea transport și distribuție gaz natural “hydrogen ready”

**Grup țintă:** operator de transport gaz natural, operator distribuție gaz natural

**Entitate responsabilă**: Ministerul Energiei, autorități publice.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Activități | 2021 | | 2022 | | 2023 | | 2024 | | 2025 | | 2026 | |  |
|  | S1 | S2 | S1 | S2 | S1 | S2 | S1 | S2 | S1 | S2 | S1 | S2 |  |
| Alegerea zonei pilot |  |  |  |  |  |  |  |  |  |  |  |  |  |
| Finalizare studiu fezabilitate |  |  |  |  |  |  |  |  |  |  |  |  |
| Demarare investiție |  |  |  |  |  |  |  |  |  |  |  |  |
| Punere în funcțiune |  |  |  |  |  |  |  |  |  |  |  |  |  |

**Ajutor de stat :**

Pentru investițiile în rețeaua de transport și distribuție gaz natural “hydrogen ready” ai căror beneficiari vor fi operatorul de transport gaz natural și/sau operatorii de distribuție gaz natural nu se aplică regulile de ajutor de stat întrucât reţelele de transport gaz natural sunt monopol natural (se îndeplinesc condiţiile din Grila analitică privind infrastructura enegetică şi de hidrogen – a se vedea punctele 41- 46).

**Investiția 3**: **Proiecte demonstrative integrate în domeniul hidrogenului, cercetare – dezvoltare în domeniu și facilitarea IPCEI, precum și proiecte care integrează pe vertical multiple industrii în vederea atingerii unei decarbonizări adânci, folosind hidrogen**

Pentru a susține reforma R2 de mai sus este nevoie de demonstrarea fezabilității tehnice și economice a hidrogenul în proiecte integrate (formula gaz natural – hidrogen – surse regenerabile) și a hidrogenului verde. Până când o serie de proiecte pilot demonstrative, susținute din fonduri publice, nu demonstrează fezabilitatea tehnică și economică a acestei noi tehnologii, este greu de crezut că investitorii vor putea să mobilizeze capital în această direcție. Coroborate cu reforma legislativă însă și cu adoptarea unei strategii naționale a hidrogenului, aceste proiecte pilot pot determina mobilizarea ulterioară a investițiilor. Pentru a putea înlocui rapid capacitățile pe cărbune, gazul trebuie să joace un rol cheie, în amestecul cu hidrogenul, în vederea susținerii obiectivelor naționale de decarbonizare și în conformitate cu recomandările specifice de țară. Noile proiecte gas-to-power și power-to-X ar pune România în avangarda inovării energetice europene, și am putea aduce mai multă stabilitate și securitate inclusiv pe piața energetică europeană. Pe măsură ce hidrogenul verde produs local devine o alternativă, acesta va profita de introducerea timpurie a hidrogenului albastru în mix și de dezvoltarea infrastructurii conexe. Producția locală de hidrogen albastru este cea mai puțin costisitare soluție pentru a reduce emisiile rezultate din combustia gazului natural și practic singura soluție de a produce cantități mari de hidrogen pe termen scurt, nevând efecte negative asupra echilibrării SEN. Folosirea gazului natural în combinație cu regenerabilele și hidrogenul, captarea CO2 și folosirea acestuia în sere agricole, va oferi centralelor noi pe gaz posibilitatea să atingă, la punerea în funcțiune, maxim 250g CO2/KWh, putând chiar coborî sub 100 CO2/KWh, în funcție de suprafața de sere agricole cultivate. Mai mult decât atât, în cadrul proiectelor integrate ar fi incluse și alte industrii, precum agricultura, sănătatea și mobilitatea urbană și ar aduce beneficii comunității locale prin decontaminarea prealabilă a siturilor unde va fi amplasată investiția. Investițiile vor fi dublate de centre locale de inovare – cercetare cu facilități de instruire în ceea ce înseamnă industriile viitorului. Parte din energia electrică și termică produsă în aceste proiecte integrate va fi folosită pentru alimentarea unor sere agricole hidroponice care acoperă 100-150 ha, aflate în vecinătatate unităților de producție. Oxigenul rezultat în procesul de producție poate fi folosit imediat în industria tehnologiilor medicale.

**Obiective:**

Implementarea de proiecte demonstrative de hidrogen verde, folosind tehnologii diferite pentru a putea determina fezabilitatea economică și tehnică a acestora.

Implementarea de proiecte demonstrative integrate gaz natural – fotovoltaic – hidrogen – alimentare sere agricole/ Orasul Viitorului.

|  |  |  |  |
| --- | --- | --- | --- |
| **Investiție** | **Beneficiar** | **Valoare** | **Timeline implementare** |
| Parteneriat Romgaz – GSP Power “Complex energetic integrat (green city)”: centrală pe gaz cu putere instalată de 159 MW, parc fotovoltaic cu capacitate de 100 MW, instalație de producere a hidrogenului verde și instalație de captare CO2 la Halanga, județul Mehedinți  Cost split : 135 mil euro – centrală pe gaz ; 70 mil euro – construcția parcului fotovoltaic ; 60 mil euro – instalația de captare CO2 (captarea și magistrala de la captare la intrarea în sere) ; 55 mil euro- producția de hidrogen | Romgaz, GSP Power, Siemens, Institutul Național de Cercetare Dezvoltare pentru Tehnologii Criogenice și Izotopice. | EUR 320.000.000 | 2021 - 2024 |
| Parteneriat Romgaz – GSP Power “Complex energetic integrat (green city)”: centrală pe gaz cu putere instalată de 159 MW, parc fotovoltaic cu capacitate de 20 MW, instalație de producere a hidrogenului verde și instalație de captare CO2, la Constanța, județul Constanța  Cost split : 135 mil euro – centrală pe gaz ; 15 mil euro – construcția parcului fotovoltaic ; 60 mil euro – instalația de captare CO2 (captarea și magistrala de la captare la intrarea în sere) ; 55 mil euro- producția de hidrogen | Romgaz, GSP Power, Siemens, Institutional Național de Cercetare Dezvoltare pentru Tehnologii Criogenice și Izotopice. | EUR 265.000.000 | 2021 - 2024 |
| Unitate producție hidrogen verde | Hidroelectrica | EUR 100.000.000 | 2021 - 2026 |
| Centrală electrică fotovoltaică pentru producerea și stocarea hidrogenului de tip “verde” și utilizarea acestuia folosind stocarea energiei electrice (baterii și supercapacitoare), pe platforma CNE Cernavoda SA | CNE Cernavoda SA | EUR 28.000.000 | 2021 - 2023 |

**Ajutor de stat:**

Întrucât la momentul actual nu există prevederi specifice în ceea ce priveşte ajutorul de stat pentru producţia de hidrogen, proiectele integrate ROMGAZ și Cernavodă vor fi notificate individual la Comisia Europeană, în baza TFUE.

Ministerul Energiei urmează să intreprindă demersurile necesare pentru prenotificarea proiectelor menționate, în baza cărora vor fi demarate discuțiile cu Comisia Europeană.

Estimăm un orizont de timp pentru transmiterea prenotificărilor: S2 2021.

Proiectul Hidroelectrica va fi notificat individual în temeiul *Orientărilor privind ajutoarele de stat pentru protecția mediului și energie.* Intensitatea – 45% pentru întreprinderile mari, la care se poate adăuga un bonus de 15% dacă investiţia este situată în zone asistate conform articolul 107 alineatul (3) litera (a) din TFUE, respectiv cu 5% dacă investiţia e situată în zone asistate care îndeplinesc condiţiile prevăzute la articolul 107 alineatul (3) litera (c) din TFUE.

**Investiția 4**: **Lanț industrial de producție și/sau reciclare a bateriilor, a celulelor si panourilor fotovoltaice (inclusiv echipamente auxiliare),** **cercetare – dezvoltare în domeniu și noi capacitate de stocaj a energiei electrice.**

Există un singur producător de baterii în România, fiind și singurul din Europa de Sud-Est. Acesta produce anual baterii cu o capacitate de 200 MW. Din punct de vedere al pieței, e așteptată o creștere anuală compusă de 17% până în 2029, datorată creșterilor de 2 cifre așteptate în aceeași perioadă în industriile conexe celei de baterii: automotive, baterii industriale. La nivel de SEN, integrarea unor baterii va însemna flexibilizarea rețelei și posibilitatea integrării unor capacități adiționale de producție a energiei din SRE – lucru care nu mai este posibil în acest moment având în vedere starea rețelei.

În acest sens, vor fi finanțate măsuri de susținere a actorilor din piața de stocare a energiei electrice, cu scopul de a-și dezvolta unități de producție a materiilor prime și a bateriilor prin ajutor de stat. Având în vedere rata de creștere a cererii pentru baterii, dar și creșterii exponențiale a capitalului alocat acestei industrii, se poate presupune în mod rezonabil că implementarea proiectelor de producție a bateriilor va fi realizată până în august 2026.

Totodată, vor fi finanțate măsuri de susținere a actorilor din piața de producere a celulelor și panourilor fotovoltaice, cu scopul de a-și dezvolta unități de producție a materiilor prime și a produselor finite (e.g. celule și panouri fotovoltaice, invertoare, etc.) prin ajutor de stat. Având în vedere rata de creștere a cererii pentru panouri fotovoltaice și echipamente auxiliare, dar și creșterii importante a capitalului alocat acestei industrii, se poate presupune în mod rezonabil că implementarea proiectelor de producție va fi realizată până în august 2026.

Vom lansa o schemă de ajutor de stat, în valoare de EUR 167.500.000 pentru susținerea investițiilor productive în întregul lanț de producție – valorificare (instalare) – eliminare - a bateriilor, a celulelor si panourilor fotovoltaice (inclusiv echipamente auxiliare), urmând ca alocarea să fie făcută în funcție de interesul actorilor din piață. Urmărim în acest fel stimularea concurenței în acest domeniu tehnologic emergent.

**Natura investiției:**

Proiect de construcție a unei capacități de stocare de energie electrică cu o putere instalată de 50 MW (100 MWh) EUR - 32.500.000 de către Electrica

Sprijinirea dezvoltării lanțului industrial de producție a bateriilor, cerrectare- dezvoltare in domeniu și instalarea unor noi capacități de stocaj 167.500.000 EUR.

**Ajutor de stat**

Notificare individuală în conformitate cu Orientarile privind ajutorul de stat pentru mediu și energie - Ajutor pentru investiţii în infrastructura energetică de stocare, intensitate 100% din costurile eligibile.

Orizontul de timp pentru notificare: S1 2022

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Activități | 2021 | | 2022 | | 2023 | | 2024 | | 2025 | | 2026 | |  |
|  | S1 | S2 | S1 | S2 | S1 | S2 | S1 | S2 | S1 | S2 | S1 | S2 |  |
| Proiect de construcție a unei capacități de stocare de energie electrică cu o putere instalată de 50 MW (100 MWh) |  |  |  |  |  |  |  |  |  |  |  |  |  |
| Definitivare apel proiecte baterii, celule și panouri fotovoltaice (inclusiv echipamente auxiliare).  (eligibilitate activități și beneficiari, etc.) |  |  |  |  |  |  |  |  |  |  |  |  |
| Lansare apel proiecte |  |  |  |  |  |  |  |  |  |  |  |  |
| Apel proiecte |  |  |  |  |  |  |  |  |  |  |  |  |  |
| Implementare proiecte câștigătoare |  |  |  |  |  |  |  |  |  |  |  |  |  |

**Investiția 5**: Schemă de stimulare a eficienței energetice în industrie

Provocările atingerii țintelor de eficiență energetică în industrie au fost prezentate în secțiunea dedicată reformelor. Respectivele reforme trebuie complementate prin finanțarea unor programe de investiții adresate operatorilor economici din industrie și IMM-uri în vederea implementării măsurilor de eficiență energetică propuse în urma auditurilor energetice obligatorii, inclusiv a instalării sistemelor de telegestiune a consumului de energie electrică și a calității energiei, a înlocuirii și retehnologizării echipamentelor și a automatizării sistemelor existente, a capacităților de stocare inteligente cu eliberare graduală de energie.

Investițiile care vizează creșterea eficienței energetice a activității economice se vor concentra asupra reducerii consumului de energie (combustibili fosili, energie electrică și termică) de către operatorii economici industriali, precum și de către întreprinderile mici și mijlocii, asupra dezvoltării unor sisteme de digitalizare a contorizării consumului de energie și a progreselor în materie de eficiență energetică realizate de către operatorii economici, asupra susținerii financiare a serviciilor energetice furnizate de operatorii economici și financiari de specialitate, precum și asupra investițiilor operatorilor economici în producerea de energie electrică și termică la scară mică și medie pentru asigurarea consumului propriu și pentru independență energetică. Prin urmare, investițiile pentru creșterea eficienței energetice vor avea ca impact reducerea emisiilor GES, creșterea ponderii de energie regenerabilă, dar și combaterea sărăciei energetice. Efecte pozitive se vor înregistra astfel și la nivel macroeconomic, asigurând crearea de noi locuri de muncă, îmbunătățirea calității vieții, precum și reducerea costurilor sociale.

Complementar investițiilor de anvergură, cu impact macroeconomic (e.g. operatori de transport și distribuție), eficiența energetică în România ar putea să urmeze trend-ul european, prin utilizarea unităților la scară mică, eficiente, targetate pe complexe rezidențiale, hale de producție/procesare etc. Astfel, se elimină pierderile din rețea, se eficientizează procesul de gestionare și manipulare a sistemului, crește conectivitatea la rețea a consumatorilor casnici și calitatea serviciilor de furnizare.

Investițiile se vor operaționaliza prin înființarea Fondului Național pentru Investiții în Eficiență Energetică și consolidarea cadrului legislativ în vederea susținerii investițiilor în eficiența energetică în sectorul industrial și IMM-uri, segmentat pe operatori mici și mari, care să vizeze investiții precum:

* Înlocuirea echipamentelor la nivelul operatorilor economici, retehnologizarea și modernizarea sistemelor de producție, contorizarea si optimizarea consumului de energie al operatorilor economici.
* Achiziția de platforme digitale de centralizare a datelor de consum/ reducerea consumului/monitorizarea indicatorilor pentru fiecare echipament individual la nivelul operatorilor/ ramurii de activitate/digitalizare și trasfer date la distanță. Raportare Auditori energetici. Raportare Manageri energetici. Raportare operatori economici.
* Asigurarea încălzirii – răcirii în cadrul operatorilor economici prin sisteme alternative de producere a agentului termic și energiei electrice, inclusiv prin panouri solare instalate pe acoperișuri sau prin alte măsuri de eficientizare propuse de auditorul energetic

**Grup țintă:** IMM-uri, întreprinderi mari active în sectorul de producție

Schema va fi activată în urma unui studiu privind necesarul din piață și tehnologiilor optime, derulat în 2021, urmând să fie aplicată începând cu 2022.

Bugetul întregii scheme va fi de EUR 100.000.000, urmând să fie distribuiți solicitanților prin apeluri competitive, distincte IMM-uri – întreprinderi mari. Unul din criteriile de selecție va fi valoarea co-finanțării, astfel încât să fie stimulați antreprenorii care au dorința și capacitatea de a finanța parte din efortul eficientizării energetice pe cont propriu.

**Entitate responsabilă**: Ministerul Energiei.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Activități | 2021 | | 2022 | | 2023 | | 2024 | | 2025 | | 2026 | |  |
|  | S1 | S2 | S1 | S2 | S1 | S2 | S1 | S2 | S1 | S2 | S1 | S2 |  |
| Definitivare apel proiecte eficiențăa energetică în industrie (eligibilitate activitățti si beneficiari, etc.) |  |  |  |  |  |  |  |  |  |  |  |  |  |
| Lansare apel proiecte |  |  |  |  |  |  |  |  |  |  |  |  |
| Apel proiecte |  |  |  |  |  |  |  |  |  |  |  |  |  |
| Implementare proiecte câștigătoare |  |  |  |  |  |  |  |  |  |  |  |  |  |

**Ajutor de stat**

Schema de ajutor de stat pentru investiţii în favoarea măsurilor de eficienţă energetică – art 38 din GBER, exceptată de la notificare.

Intensitatea ajutorului - 30 % din costurile eligibile. Intensitatea poate fi majorată cu 20 de puncte procentuale în cazul ajutoarelor acordate întreprinderilor mici şi cu 10 puncte procentuale în cazul ajutoarelor acordate întreprinderilor mijlocii.

Pentru investiţiile situate în zone asistate care îndeplinesc condiţiile prevăzute la articolul 107 alineatul (3) litera (a) din TFUE, intensitatea ajutorului poate fi majorată cu 15 puncte procentuale, respectiv cu 5 puncte procentuale pentru investiţiile situate în zone asistate care îndeplinesc condiţiile prevăzute la articolul 107 alineatul (3) litera (c) din TFUE

**Investiția 6: Infrastructură încărcare vehicule electrice**

Una din provocările pe care urmează să o adreseze această componentă investițională este lipsa de infrastructură pentru promovarea mobilității electrice, ca atare dorim să susținem un distribuitor de energie electrică pentru un proiect de dezvoltare a unei rețele regionale de reîncărcare a vehiculelor electrice în zone mai puțin deservite încă de acest tip de infrastructură.

SC Electrica SA, pentru o rețea de reîncărcare vehicule electrice de 400 de statii, în valoare de EUR 10.500.000, în perioada 2021 - 2026.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Activități** | **2021** | | **2022** | | **2023** | | **2024** | | **2025** | | **2026** | |  |
|  | **S1** | **S2** | **S1** | **S2** | **S1** | **S2** | **S1** | **S2** | **S1** | **S2** | **S1** | **S2** |  |
| **Elaborare documentație și Implementare investiție** |  |  |  |  |  |  |  |  |  |  |  |  |  |

**Ajutor de stat**

Finanțarea proiectului se va face prin Planul Național de Redresare și Reziliență - cu notificare individuală pe TFUE.

Orizontul de timp pentru notificare S1 2022.

1. Aspecte de autonomie strategică și securitate

În vederea asigurării consumului de energie, capacitatea instalată va crește cu aproximativ 35% în 2030 față de 2020, datorită instalării noilor capacități de energie eoliană (de 2.302 MW până în 2030) și solară (de 3.692 MW până în 2030), fapt care va determina o creștere a producției interne de energie, asigurând astfel un grad de independență energetică mai ridicat. Impactul pozitiv se poate vedea în special în reducerea dependenței de importuri din țări terțe, de la un nivel de 20,8% preconizat în 2020, la 17,8% în 2030, reprezentând unul dintre cele mai scăzute niveluri de dependență a importurilor de energie din Uniunea Europeană. De asemenea, este preconizată înlocuirea mai multor grupuri pe cărbune cu unități în ciclu combinat alimentate cu gaze naturale, retehnologizarea unei unități nucleare, precum și construcția cel puțin unei noi unități nucleare până în 2030.

În ceea ce privește aprovizionarea cu gaze naturale, România are în vedere în mod special dezvoltarea Sistemului Național de Transport Gaze Naturale pe coridorul Bulgaria – România – Ungaria – Austria (BRUA) și, de asemenea, dezvoltarea pe teritoriul României a Coridorului Sudic de transport pentru preluarea gazelor naturale de la țărmul Mării Negre. Interconectările existente vor continua să fie utilizate pe direcția Nord Vest (Medieșul Aurit), Sud Est (Isaccea) cu Ucraina, pe direcția Vest cu Ungaria, pe direcția Sud cu Bulgaria și pe direcția Est cu Republica Moldova.

Asigurarea flexibilității și adecvanței sistemului energetic național reprezintă un obiectiv important pentru România în domeniul securității energetice. În conexiune cu obiectivul de asigurare a unui mix energetic diversificat, România își propune să înlocuiască capacitățile de producție de energie electrică care vor ieși din exploatare cu capacități noi, eficiente și cu emisii reduse, la nivelul anului 2030 (a se vedea Planul de Decarbonare propus de Complexul Energetic Oltenia).

1. Dimensiunea verde și digitală a componentei

A se vedea Anexa 2

1. Respectarea principiului de a nu dăuna semnificativ (DNSH)

A se vedea Anexa 1

1. Milestones, targets și perioada de implementare

A se vedea Anexa 2

## Buget

Necesarul de fonduri pentru a derula investitiile prevăzute în această componentă a Planului Național de Redresare și Reziliență a fost calculat în funcție de costuri istorice evidențiate din piață, în baza consultării marilor companii din sector, dar și prin evaluările făcute de Autoritatea Națională pentru Reglementare în domeniul Energiei.

În ceea ce privește costurile estimate pentru producția de energie electrică din surse regenerabile, estimăm că sprijinul financiar dedicat sub-componentei de energie electrică din surse regionale din cadrul Investiției 1 însumează cca. 200 milioane EUR, prin intermediul căruia estimăm că vor fi instalați 235 MW (capacitate instalată totală). Ținând cont de caracterul intermitent al acestei surse de energie, vorbim de 1.300 pvp – 2.600 wpp de ore de capacitate instalată, ceea ce rezultă în aprox. 235 MW, cu un cost de cca EUR 700,000/ MW (pvp) si EUR 1.100.000/MW (wpp) . Astfel, doar prin sprijinul Planului Național de Redresare și Reziliență vorbim de adăugarea de surse de energie regenerabilă de cca. 0,8% din consumul anual de 55 TWh.

Pentru a calcula costurile necesare Investiției 2 (Infrastructura de distribuție de gaz natural în combinație cu hidrogenul verde), care însumează un total de EUR 400.000.000, am apelat la costurile istorice documentate de Autoritatea Națională de Reglementare în domeniul Energiei. În baza datelor deținute în prezent de Autoritatea Națională de Reglementare în domeniul Energiei, costurile medii pe care le implică racordarea solicitanților la sistemul inteligent de distribuție a gazelor naturale sunt:

* Costul mediu pentru realizarea conductelor inteligente de distribuție cca. 110 EUR/ ml
* Costul mediu pentru realizarea unui racord (include sistemul de măsurare inteligent) cca. 1000 EUR/ buc.
* Costul mediu pentru realizarea unui kilometru de conductă, cu 40 de racorduri aferente cca. 150.000 EUR

Astfel, se constată faptul că, printr-un buget de circa 400 milioane EUR, pot fi realizate cca. 4,050 km de rețea inteligentă fără branșamente, fie cca 3000 km de rețea inteligentă cu branșamente.

## 

1. Sursa: Centrul pentru Studiul Democrației, Oportunitatea Gazelor Naturale în Sectorul Rezidențial din România, 2018, <https://www.democracycenter.ro/romana/presa/comunicate/oportunitatea-gazelor-naturale-sectorul-rezidential-din-romania> [↑](#footnote-ref-1)