## **Financing and costs**

**2 milioane de euro –** Costuri cu serviciile asistență tehnică furnizate de către instituția financiară internațională

Costul estimat pentru implementarea reformei este de 2.000.000 euro ce va consta în asistență tehnică furnizată de o instituție internațională cu expertiză în domeniul administrației publice și a politicilor publice de reformă în administrație. Costul a fost estimat pornind de la experiența MMPS în proiectul ” Dezvoltarea unui sistem de management unitar al resurselor umane din administrația publică” (SIPOCA 136) cofinanțat prin Programul Operațional Capacitate Administrativă și implementat de Secretariatul General al Guvernului în parteneriat cu Ministerul Muncii și Protecției Sociale și Agenția Națională a Funcționarilor Publici.

Obiectivul proiectului mai sus menționat este dezvoltarea sistemului de management strategic integrat al resurselor umane astfel încât acestea să poată asigura suportul necesar unei administrații publice moderne, performante, inclusive și inovative, documentele tehnice aferente acestei reforme fiind elaborate cu suportul tehnic acordat de Banca Mondială.

De asemenea, pentru determinarea valorii estimate a contractului a fost luat în calcul contractual încheiat între Ministerul Muncii și Protecției Sociale și Banca Mondială în cadrul proiectului Modernizarea sistemului de evaluare a dizabilităţii din România – cod MySmis+ 129751.

Astfel, a fost analizat costul pe componente al contractului încheiat între SGG și Banca Mondială în cadrul proiectului amintit mai sus, echivalând în termeni de complexitate documentele de analiză și politică publică ce vor fi necesare pentru implementarea reformei.

Costul de 2.000.000 euro a fost calculat în funcție de rezultatele așteptate în cadrul contractului de asistență tehnică, într-o manieră similară celor două proiecte amintite mai sus, după cum urmează:

|  |  |  |
| --- | --- | --- |
| **Nr. crt.** | **REZULTAT AȘTEPTAT** | **COST ESTIMAT – EUR.** |
| 1 | Suport dezbateri organizate în cadrul procesului de transparență și elaborarea unui raport ce va conține un capitol de recomandări | 300.000 |
| 2 | Un set de instrumente, proceduri si metodologii pentru implementarea principiului *pay for performance* (bonusuri de performanță) în sistemul public | 400.000 |
| 3 | Un set de recomandări tehnice pentru elaborarea viitorului cadru legislativ privind salarizarea în sistemul public | 700.000 |
| 4 | Un raport de implementare a noii legi privind salarizarea în sistemul public, ce va conține un capitol de recomandări | 600.000 |
| **Total contract asistență tehnică** | | **2.000.000** |

## **Loan request justification (if applicable)**