**Anexa 3.2.11**

**Pilonul V – Sănătate, Reziliență economică, socială și instituțională**

**COMPONENTA 13: Reforma Sociala**

| **Reforme și investiții în PNRR** | **POEO** | **POIDS** |
| --- | --- | --- |
| **Reforma 1 - Crearea nou cadru legal pentru oferirea de soluții adecvate sprijinirii familiilor care trăiesc în sărăcie, cu copii în întreținere, astfel încât aceștia să poată fi menținuți în familie**  Investiția 1 - Crearea unei rețele de centre de zi pentru copiii în situații de risc | **Prioritatea 2: Îmbunătățirea participării copiilor la educația antepreșcolară și preșcolară**  **Acțiunea 2.v.2 Diversificarea și flexibilizarea serviciilor de suport socio-educațional**   * implementare măsuri strategice la nivel local pentru asigurarea numărului de locuri pentru IETC; * asigurare servicii complementare, măsuri de acompaniere, în funcție de nevoi pentru copiii care aparțin grupurilor vulnerabile; * adaptare servicii la nevoile copiilor cu dizabilități/ CES, * informare, consiliere, educație parentală   **Prioritatea 3: Prevenirea părăsirii timpurii a școlii și creșterea accesului și a participării grupurilor dezavantajate la educație și formare profesională**  **Acțiunea 3.v.1. Operațiuni orizontale (intervenții integrate la nivel de școală / comunitate)**   * facilitarea transportului elevilor către/ de la unitățile școlare, prin măsuri adaptate fiecărei comunități * îmbunătățirea accesului și a participării la educație a copiilor cu dizabilități și/sau cerințe educaționale speciale (CES) * programe de informare și conștientizare privind participarea la educație, consiliere și educație parentală, cu accent pe grupurile vulnerabile   Acțiunea 3.v.2. Intervenții pentru învățământul primar și secundar (gimnazial și liceal)   * Dezvoltarea/extinderea și creșterea calității programului „școală după școală” (SDS), complementar cu programul „masă caldă”; * Dezvoltarea și extinderea Programului „A doua șansă” (ADS), pentru facilitarea finalizării învățământului obligatoriu, de către persoanele care au părăsit timpuriu școala * Măsuri de sprijin pentru revenirea în sistemul de învățământ, pentru finalizarea învățământului obligatoriu, precum și pentru continuarea studiilor la un nivel superior de educație, în special pentru elevii aparținând grupurilor vulnerabile, inclusiv romi; | **Prioritatea 4: Reducerea disparităților dintre copiii la risc de sărăcie și/sau excluziune socială și ceilalți copii**  **Acțiunea 4.1 FSE Furnizarea de servicii pentru copii și adolescenți cu comportament agresiv** (violență, agresiune etc.)  Acțiunea 4.1 FEDR Construirea / reabilitarea și echiparea a 3 centre pilot de zi pentru copii și adolescenți cu comportament agresiv (violență, agresiune etc.)  Acțiunea 4.2 Facilitarea accesului copiilor săraci la tabere creative / sportive  Acțiunea 4.3 Sprijin pentru tineri în procesul de dezinstituționalizare prin furnizarea de servicii integrate: consiliere, orientare în carieră, dezvoltare personală și dezvoltarea de abilități de viață independentă, monitorizare post-interventie în vederea asigurării sustenabilității măsurilor, asigurarea locuinței gratuite prin acordarea unui voucher pentru plata chiriei timp de 12 luni  Acțiunea 4.4 FSE Dezvoltarea serviciilor în centrele de zi pentru prevenirea separării copilului de familie, prin servicii de asistență și îngrijire copiilor, pe durata zilei, dar și informare, consiliere, îndrumare și, după caz, ajutor material pentru familii, dar si pentru persoanele în grija cărora se află copiii cu părinți plecați în străinătate.  Acțiunea 4.4 FEDR Dezvoltarea infrastructurii în centrele de zi pentru prevenirea separării copilului de familie  Acțiunea 4.6 Instruire (învățarea continuă) pentru specialiștii care lucrează cu copii și tineri  **Prioritatea 6 - Sprijin pentru persoanele cu dizabilități**  Acțiunea 6.3 Dezvoltarea serviciilor de îngrijire de zi pentru copiii cu dizabilități |
| Măsurile de acompaniament din POEO care vizează participarea la educația timpurie și reducerea părăsirii timpurii a școlii contribuie totodată la menținerea copiilor în familie. De asemenea, complementar cu cadrul legislativ în domeniul prevenirii separării copilului de familie și reteaua centre de zi pentru copiii în situații de risc realizate prin PNRR, POIDS, prin intervențiile Priorității 4 - *Reducerea disparităților dintre copiii la risc de sărăcie și/sau excluziune socială și ceilalți copii* va asigura infrastructuri și servicii în centre de zi pentru copii și adolescenți cu comportament agresiv (violență, agresiune etc.), furnizarea de servicii integrate în vederea dezinstituționalizării: consiliere, orientare în carieră, dezvoltare personală și dezvoltarea de abilități de viață independentă, precum și Instruire (învățarea continuă) pentru specialiștii care lucrează cu copii și tineri.  De asemenea POIDS va facilita accesul copiilor săraci la tabere creative / sportive.  În ceea ce privește dezvoltarea infrastructurii în centrele de zi pentru prevenirea separării copilului de familie, se va finanța din PNRR – POIDS, departajarea realizându-se în implementare. | | |
| Reforma 2 - Reforma sistemului de protecție a persoanelor adulte cu dizabilități: îmbunătățirea calității vieții prin accelerarea procesului de dezinstituționalizare și intensificarea acțiunilor pentru creșterea rezilienței sociale în comunitate  Investiția 2 - Modernizarea și crearea de infrastructură socială pentru persoanele cu dizabilități |  | **Prioritatea 6 - Sprijin pentru persoanele cu dizabilitati**  Acțiunea 6.1 Sprijinirea încadrării pe piața muncii sau creșterea angajabilității persoanelor cu dizabilități  Acțiunea 6.2 Înființează 47 de echipe de asistență juridică pentru persoane fără sau cu capacitate de exercițiu limitată  Acțiunea 6.4 Accesul persoanelor cu dizabilități la echipamente și tehnologii asistive  Acțiunea 6.5 Dezvoltarea serviciilor de reabilitare în comunitate, prin 47 de echipe de servicii mobile  Acțiunea 6.6 Dezvoltarea serviciilor sociale pentru persoanele cu dizabilități care părăsesc sistemul special de protecție sau care doresc să trăiască independent în comunitate  Acțiunea 6.7 Dezvoltarea serviciilor pentru persoanele cu dizabilități în centrele de tip Respiro  Acțiunea 6.8 Instruire (învățare continuă) pentru specialiștii care lucrează cu persoane cu dizabilități |
| Măsurile POIDS de sprijin pentru persoanele cu dizabilități (Prioritatea 6) vin în completarea cadrului legislativ și procedural creat prin PNRR pentru îmbunătățirea calității vieții și accelerarea procesului de dezinstituționalizare, prin sprijinirea încadrării pe piața muncii și prin acordarea de asistență juridică pentru persoane fără sau cu capacitate de exercițiu limitată. De asemenea, infrastructura socială pentru persoanele cu dezabilități dezvoltată prin PNRR va fi completată prin POIDS cu centre de tip Respiro, cu servicii mobile pentru reabilitarea în comunitate, servicii sociale pentru persoanele cu dezabilități care părăsesc sistemul special de protecție sau care doresc să trăiască independent în comunitate, precum și cu asigurarea accesului la echipamente și tehnologii asistive. POIDS va asigura totodată instruirea specialiștilor care lucrează în domeniul asistenței sociale. | | |
| **Reforma 3 – Implementarea Venitului Minim de Incluziune**  Investiția 3 - Dezvoltarea Sistemului Național Integrat de Asistență Socială și asigurarea suportului logistic pentru implementarea VMI |  | **Prioritatea 4 - Reducerea disparităților dintre copiii la risc de sărăcie și/sau excluziune socială și ceilalți copii**  **Prioritatea 6 - Sprijin pentru persoanele cu dizabilități**  **Prioritatea 7 - Servicii sociale și de suport acordate altor grupuri vulnerabile**  Acțiunea 7.1 Pachete de servicii integrate pentru migranți (pachetul pentru adulți și copii) - cursuri de limba română, profilare, certificare, asistență administrativă etc.) și dezvoltarea / reabilitarea infrastructurii specifice |
| Prin PNRR este vizată asigurarea cadrului legislativ și a suportului logistic pentru implementarea VMI, prin unificarea diferitelor forme de sprijin (Venitul minim garantat - VMG, Alocaţie pentru susţinerea familiei (ASF) și Ajutorului de Încălzire (AI). Acest mecanism contribuie, alături de măsurile vizate prin POIDS pentru grupuri vulnerabile specifice (copii aflați în risc de sărăcie sau excluziune socială, persoane cu dizabilități etc.), la incluziunea socială a acestora | | |
| **Reforma 4 – Reforma formalizării muncii în domeniul lucrătorilor casnici**  Investiția 4 - Operaționalizarea introducerii tichetelor de muncă în domeniul lucrătorilor casnici | **Prioritatea 6 Creșterea accesului pe piața muncii pentru toți**  Acțiunea 6.i.1. Furnizarea serviciilor de identificare, îndrumare, sprijin și management de caz pentru persoanele din grupuri dezavantajate  Acțiunea 6.i.2 Furnizarea de pachete personalizate de măsuri active pentru persoanele din grupuri dezavantajate în vederea facilitării accesului pe piața muncii și integrării socio-profesionale |  |
| Formalizarea muncii în domeniul lucrătorilor casnici și introducerea tichetelor de muncă pentru aceștia prin PNRR vin în sprijinul ocupării grupurilor vulnerabile pe piața muncii, complementar cu măsurile active de ocupare personalizate în funcție de nevoi oferite de POEO în cadrul Priorității 6. | | |
| **Reforma 5 - Îmbunătățirea și modernizarea legislației privind economia socială**  Investiția 5 - Scheme de granturi pentru sprijinirea dezvoltării economiei sociale | **Prioritatea 7: Antreprenoriat și economie socială**  Acțiunea 7.i.1 Dezvoltarea unor structuri colaborative/ participative pentru promovarea antreprenoriatului, antreprenoriatului social și a economiei sociale, inclusiv studii de cercetare pentru economia socială sau metodologii ori rețele de entități care dezvoltă instrumente diverse pentru sector  Acțiunea 7.i.5 Acordarea de granturi pentru înființarea dezvoltare/ inovare/scalare/ extindere/ de întreprinderi sociale și întreprinderi sociale de inserție, inclusiv în domeniul oferirii de servicii sociale.  Acțiunea 7.i.6 Asistență și consultanță post înființare pentru întreprinderile sociale și întreprinderile sociale de inserție  Acțiunea 7.i.7 Sprijinirea angajatorilor întreprinderi sociale de inserție pentru inserția socio-profesională a lucrătorilor defavorizați |  |
| PNRR va asigura un cadru legal coerent și articulat în domeniul economiei sociale, astfel încât structurile colaborative propuse prin POEO pentru promovarea antreprenoriatului social să poată obține rezultate benefice pentru sector.  De asemenea, schemele de granturi pentru înființarea întreprinderilor sociale vor fi orientate exclusiv către zona rurală, economia verde și scalarea întreprinderilor sociale de succes, în timp ce la nivelul POEO intervenția este orizontală și vizează inclusiv sprijinirea întreprinderi sociale de inserție pentru inserția socio-profesională a lucrătorilor defavorizați. | | |